Stăpânii sunt dispuși să plătească și 1.500 de lei pentru o vizită medicală la domiciliu pentru animalul iubit De ce încă mai activează pe piață furnizorul de ambulanță privată Puls după cazul de anul trecut cu fotbalistul Patrick Ekeng, când s-au descoperit nereguli grave, și de ce nu a fost oprită activitatea operatorului privat de ambulanță AmbuHelp, care funcționa fără autorizație, implicat recent în cazul bărbatului decedat de la Obor? Două ministere, Ministerul Sănătății și Ministerul Afacerilor Interne, cu două structuri ce se ocupă de monitorizarea serviciilor de ambulanță (Direcția de Sănătate Publică și respectiv Departamentul pentru Situații de Urgență (DSU) sunt responsabile pentru coordonarea serviciilor medicale de urgență prespitalicească și de transport asistat (serviciul de ambulanță), însă ambele dau dovadă de ineficiență în gestionarea acestui sector, având în vedere situația din piață: companii ce operează servicii de ambulanță deși nu au autorizație, ambulanțe fără defibrilatoare, medici care nu cunosc manerve elementare de resuscitare.